Dialectos de l'aragonés

A lengua aragonesa tiene parlas locals, que s'agrupan en parlas de val, de comarca u parlas de bella comarca. O termin dialecto ye ambigo y se gosa fer servir pa parlas de val, bien definidas (cheso, ansotano, etc...). Tamién existe a propuesta de clasificar as parlas aragonesas en cuatro grupos, complexos dialectals u dialectos (seguntes as apreciacions d'os autors), que dimpués explicaremos. A diversitat lingüistica podemos clasificar-la asinas:

Vals y Semontano

Veyemos graus d'erosión-pureza, homocheneidat-localismo, evolución-arcaismo:

Vals d'o Pireneu axial

Millor conservación d'a luenga, pero con arcaismos. A topografía en forma de vals bien separadas ha feito que l'aragonés haiga evolucionau en un dialecto u parla local en cada val:

Aragonés ansotano.
Aragonés cheso.
Aragonés d'a val d'Aragüés.
Aragonés d'a val d'Aísa.
Aragonés tensino.
Aragonés d'as valles de Broto y de Vio.
Aragonés belsetán.
Aragonés chistabín.
Aragonés benasqués u patues.

Prepireneu
Millor conservación d'os rasgos chenuinos que en o Semontano, pero pior que en as vals d'o Pirineo Axial. Son parlas de transición entre o Semontanés y a parla de cada val.

Semontano 
O Semontanés ye relativament uniforme en zonas mas amplas, pero mui castellanizau, con perda de muitos caracters chenuinos. As diferiencias cheneracionals son mas grans que as cheograficas. S'ha perdiu o emplego d'o pronombre adverbial de locativo i, (bi en as vals axials).

 Polos occidental y oriental 
Existe una distribución de diferiencias entre l'este y l'ueste, con mugas que no coinciden, pero que fan que unos se veigan mas que mas dende Broto y Cotefablo enta Ribagorza, (y mas luent), y atros se veigan mas que mas dende Tena y Cotefablo enta Navarra. Podemos veyer-lo en as parellas:

Fonetica
-x- / -ix: por eixemplo baxo / baixo.

A muga ye en Cotefablo, pero a o sud no ye clara por a perda d'o fonema a causa d'a cheada tipica d'o semontano.

Relacionau con esta dicotomía bi ha una dicotomía en o tractamiento d'o diftongo -AI- d'o latín tardano u d'o romanz primerenco que apareixió por a evolución d'o grupo -KS- enta ix:
Taxo / teixo (latín TAXUS)
Fráxin / fréixen (latín FRAXINUS)
Fraxenco / freixenco (francico frisking).

Palabras que conservan millor a traza fonetica orichinal u en a part occidental u en a oriental: 
Sartana / sartén (latín SARTĀGINE, se suposa que pasando por una etapa *sartaina con diftongo -AI-).

Relacionau con a evolución d'o diftongo -AI- tenemos tamién a forma verbal de primera persona d'o pasau imperfecto d'indicativo -ebai de l'ansotano, que corresponde a -ebe d'o chistabín.Tenebai / tenebe.

Ciertos matices foneticos esporadicos visibles en ciertas palabras presentan una distribución d'acuerdo con estos polos y que reflectan diferiencias adintro de lo latín peninsular.Conello / conillo.Sabuco y variants sufixadas / samuco, samugo y variants sufixadas.Pro / prou: a primera forma, d'Ansó a Tena, tamién un poquet en Bielsa. A segunda forma de Broto a Benás. Prou por o sud plega ta o Somontano, Baixo Aragón y sierra de Gúdar con a suya forma alofona prau.

Morfolochía
 Pronombres Con mi / con yoNos / mosVos / tosBi / i: "bi" se troba en Ansó, Echo, Tena, Sarrablo, plegando como minoritario ta Bielsa y ta o Viello Sobrarbe. "i", estió a forma mas extendida cuan se conservaba en o resto d'Aragón.

 Conchuncions Sindembargo / manimenos, conchuncions adversativas.Alora (continador de la ora en aragonés medieval), u allora (en cheso) / alavezA ormino / a sobén: a sobén se deciba en aragonés medieval d'a depresión d'Ebro y se documenta en o Baixo Aragón en o sieglo XX.De raso / de tot.Atamas que / por mas que, per mes que, por muito que, per molto que, conchuncions concesivas.

 Adverbios Cosa / res: En a zona este de l'Alto Aragón se troba res, pero dezaga de ni: no he visto ni res, no n'ha quedau ni res. En Pandicosa, Viello Sobrarbe y Ribagorza, en especial en Benás.

 Desinencias y verbos irregulars Puedes / puez.

LexicoAlmadía / navata.Calderizo / cremallos.Cárcel / garchola.Cinguiello / pala.Francho Nagore Laín: El aragonés de la comarca del Alto Gállego (Alto Galligo), que fa part d'o libro Comarca del Alto Gállego, Colección Territorio, 3. Gobierno de Aragón, 2003. pp181-198Clamar / dicir (con sentiu de "denominar").Clamar-se / dicir-se.Cornizas /          .Enchaquia / desincusa.Espata / tenilla.Espinais / espinaques.Fablar, (Ansó, Echo) / parlar, (Chistau, Viello Sobrarbe, Ribagorza, Monegros).Foyo / clot.Laguna / estanyo.Lardo / redetiu (y variants). Manuel Alvar: Atlas lingüístico y etnográfico de Aragón, Navarra y Rioja. Tomo V. Institución Fernando el Católico. Departamento de Geografía Lingüística Departamento de Geografía Lingüística, Institución Fernando el Católico de la Excma. Diputación Provincial de Zaragoza, 1983.Melón / Formas d'a familia taixo-teixón-texugoMilloca / panizo.Odir (ansotano)-oyir / sentir.Paxaro / muixón.Pez / pegunta.Pezón / percullo.Pintacoda / candereta.Ronya / robín.Saín / ensundia.Tresmudar / trescolar-trascolar.Tovalla / xugamanos.Usín-osín / turbio-turbiera.Vaina / bachoca.Xorrontar / espantar.        / Demoret.        / Enfilar .        / Vidolla, birolla.

 Palabras con a mesma radiz y diferent prefixo, infixo u sufixo Enamplar / Ixamplar.Meyo / Michan(o).Felz(e) / Felequera-Falaguera.Fraxín(o) / Freixe(ra).Chulio / chuliol.Chuntura / chunta.

 Atros aspectos 
En os verbos deícticos de movimiento ir y venir se veye que l'uso d'estos verbos coincide con os usos castellanos en aragonés occidental (o emisor ye o solo centro deictico d'a comunicación) y con os usos catalans y occitans en aragonés oriental (o interlocutor puet estar tamién centro deictico d'a comunicación, d'astí se de diga venir referindo-se a lo puesto on ye): Alberto Hijazo-Gascón y Iraide Ibarretxe-Antuñano: Tipología, lexicalización y dialectología aragonesa. Archivo de Filología Aragonesa, 66.Iré ta Binéfar lugo, (aragonés cheso).Vendré ta Binéfar luego, (aragonés ribagorzano).

 Propuesta d'os cuatro dialectos 
A propuesta mas asolada de clasificación dialectal, ye a de Francho Nagore, que clasifica as parlas aragonesas en 4 grupos (occidental, central, oriental y meridional).Nagore, Francho y Gimeno, Chesús L., El aragonés hoy. Informe sobre la situación actual de la lengua aragonesa, Uesca, IberCaja/Publicacions d'o Consello d'a Fabla Aragonesa, 1989. 119 págs.Nagore, Francho. Gramática de la Lengua Aragonesa. Zaragoza. Mira Editores. 1989. Ta beluns, istos grupos son complexos dialectals, y as parlas que bi ha adintro de cadagún (como o cheso, o chistabín...) serían dialectos. Ta belatros, os 4 grupos son os dialectos constitutivos de l'aragonés, y os parlaches que incluyen serían sozdialectos, parlas comarcals u locals.
 Aragonés Occidental
 Aragonés Central
 Aragonés Meridional u Semontanés
 Aragonés Oriental

 Atras propuestas de clasificación dialectal 
Encara que a propuesta d'os cuatro dialectos ye a mas estendillada, atros autors en han propuesto variacions. Asinas, ta Ch. R. Usón y Ch. Tomás, bi habría tres dialectos historicos (occidental, central y oriental), que se corresponden alto u baixo con os tres viellos condaus pirinencos (Aragón,Sobrarbe y Ribagorza).Usón, Ch.R. y Tomás, Ch. Bellas considerazions sobre criterios en a estandarizazión de l'aragonés en III Trobada d'estudios y rechiras arredol d'a luenga aragonesa e a suya literatura, autas, Uesca, Instituto de Estudios Altoaragoneses. Pachinas 435-460. Seguntes istos autors, as variedaz meridionals serían a continación d'ístas, que s'habrían castellanizau y uniformau en un proceso favoreixiu por a suya orografía mas plana.

Atro autor, F. Sánchez, ha propuesto en zaguerías una clasificacion que postula a existencia de dos grans variedaz u dialectos, l'occidental y l'oriental. Istos tendrían, amás, unas subvariedaz mas estremas: l'ansotano (y en bella mida, o cheso y l'ayerbense), con caracteristicas occidentals extremas, relacionadas con l'antigo romance navarro, y o ribagorzano, con prous solucions de transición enta o catalán.F. Sánchez Pitarch. Aproximación a la situación dialectal de l'aragonés: Pirinioetako hizkuntzak: lehere eta oraina. XVI Biltzarra. (As luengas d'os Pirineus: pasau y present, actas d'o XVI Congreso d'Euskaltzaindia). pp. 857–892. Euskaltzaindia, Bilbau, 2011.

 Referencias 

 Bibliografía 
  Francho Chabier Nagore Laín: El Aragonés Hoy. Ibercaja e CFA.
  Anchel Conte et al. El aragonés: identidad y problemática de una lengua. Colección Aragón. Librería general.
  Chabier Tomás Arias: El aragonés del biello Sobrarbe''. Instituto de Estudios Altoaragoneses, 1999. ISBN 84-8127-095-4

 Se veiga tamién 
Mugas lingüisticas de l'aragonés.

*